《雨晴出游景山闻布谷声》
明代·李达

世界琉璃净一毫，暖风晴日俯江郊。红云远近收枫叶，绿雪高低放竹梢。

岂有薄田烦布谷，空寻隙地拟诛茅。谁知半世烟霞癖，输与鸣禽此定巢。

作者简介：明凤阳定远人。永乐初以都指挥使镇守洮州，七年率兵攻西宁。进都督佥事。在镇四十年，为各族军民所畏服。正统中致仕。